Na temelju članka 86. Zakona o prostornom uređenju (Narodne novine broj 153/13, 65/17, 114/18, 39/19, 98/19 i 67/23), u daljnjem tekstu: Zakon, te temeljem članka \_\_. Statuta Grada Ivanić-Grada, Gradsko vijeće, na \_\_\_. sjednici, \_\_\_.\_\_\_.\_\_\_\_\_\_., donosi

**Odluku o izradi izmjene i dopune**

**Prostornog plana uređenja Grada Ivanić-Grada**

***Opće odredbe***

Članak 1.

Donosi se odluka o izradi izmjene i dopune Prostornog plana uređenja Grada Ivanić-Grada, u daljnjem tekstu: Odluka.

Donošenjem ove Odluke započinje postupak izrade i donošenja izmjene i dopune Prostornog plana uređenja Grada Ivanić-Grada (Službeni glasnik Grada Ivanić-Grada broj 6/05, 10/09, 11/09-pročišćeni tekst, 10/10-ispravak Odluke, 1/13-ispravak Odluke, 1/13, 6/14, 10/14-ispravak Odluke, 3/15-pročišćeni tekst, 3/17, 5/17-pročišćeni tekst, 7/19-isprav. greške, 3/20-stavlj. van snage isprav. greške, 7/20, 8/20-pročišćeni tekst i 1/24), u daljnjem tekstu: izmjena i dopuna Plana.

Nositelj izrade izmjene i dopune Plana je Grad Ivanić-Grad, Upravni odjel za komunalno gospodarstvo, prostorno planiranje, gospodarstvo i poljoprivredu, Odsjek za komunalno gospodarstvo, komunalnu infrastrukturu i prostorno planiranje, u daljnjem tekstu: Nositelj izrade.

Odgovorna osoba Nositelja izrade je čelnik tijela iz stavka 3. ovoga članka.

***Pravna osnova za izradu izmjene i dopune Plana***

Članak 2.

Postupak izrade i donošenja izmjene i dopune Plana temelji se na odredbama članka 86. do članka 112. Zakona, a u skladu s odredbama Pravilnika o prostornim planovima (Narodne novine broj 152/23), u daljnjem tekstu: Pravilnik, i ostalim važećim propisima iz područja prostornog uređenja.

***Razlozi donošenja izmjene i dopune Plana, ciljevi i programska polazišta***

Članak 3.

Ovom Odlukom određuju se razlozi, ciljevi i programska polazišta u okviru kojih se određuju prostorno planska rješenja u postupku izrade izmjene i dopune Plana.

Razlozi za donošenje izmjene i dopune Plana:

1. Usklađenost sa zakonskim i podzakonskim okvirom
   1. Zakonska obveza izrade izmjene i dopune Plana i usklađenje sa Zakonom

Pravna osnova i obveza izrade i donošenja izmjene i dopune Plana, propisana je odredbom članka 75. Zakona. Usklađenost izmjene i dopune Plana sa Zakonom i propisima donesenim na temelju Zakona propisana je odredbom članka 61. Zakona.

Postupak izrade i donošenja izmjene i dopune Plana provodi se sukladno Zakonu, Uredbi o određivanju građevina, drugih zahvata u prostoru i površina državnog i područnog (regionalnog) značaja („Narodne novine“ broj: 37/14, 154/14, 30/21, 75/22 i 61/23), Uredbi o informacijskom sustavu prostornog uređenja („Narodne novine“ broj: 115/15), Pravilniku, ovoj Odluci i drugim podzakonskim propisima iz područja prostornoga uređenja te posebnim propisima čije su odredbe od utjecaja na postupak izrade i donošenja izmjene i dopune Plana.

* 1. Usklađenje s planom više razine

Plan je usklađen s važećim Prostornim planom Zagrebačke županije (Službeni glasnik Zagrebačke županije, broj 3/02, 6/02-ispravak, 8/05, 8/07, 4/10, 10/11, 14/12-pročišćeni tekst, 27/15, 31/15-pročišćeni tekst, 43/20, 46/20-ispravak, i 2/21-pročišćeni tekst) te će se prema potrebi uskladiti i sa VIII. Izmjenama i dopunama Prostornog plana Zagrebačke županije (u izradi).

* 1. Usklađenje s planom šireg područja iste razine

Nema prostornog plana šireg područja iste razine

1. Određivanje novih prostorno planskih rješenja

-razmatranje zahtjeva fizičkih i pravnih osoba za izmjenu i dopunu Plana zaprimljenih do dana donošenja Odluke o izradi Plana ,

-razmatranje svih zahtjeva Grada Ivanić-Grada i javnopravnih tijela koja će se podnijeti u postupku izrade izmjene i dopune Plana,

-usklađivanje s rješenjima iz VIII. Izmjena i dopuna Prostornog plana Zagrebačke županije, prema potrebi

-razmatranje novih rješenja u području sunčanih elektrana (planiranje novih, proširenje postojećih i ostalo)

Osnovni ciljevi i programska polazišta za izradu izmjene i dopune Plana:

Programsko polazište za izradu izmjene i dopune Plana je usklađivanje s Pravilnikom koji je stupio na snagu 01. siječnja 2024. godine i Zakonom, kojim je propisana obveza vođenja svih izmjena i dopuna prostornih planova, kao i donošenje novih, u svim fazama izrade, kroz elektronički sustav „ePlanovi“ čime se stvaraju prostorni planovi „nove generacije“.

Osnovni cilj izrade izmjene i dopune Plana je osiguranje kvalitetnijeg i održivog prostornog i gospodarskog razvoja područja Grada Ivanić-Grada.

***Obuhvat izmjene i dopune Plana***

Članak 4.

Obuhvat izmjene i dopune Plana odgovara obuhvatu važećeg Prostornog plana uređenja Grada Ivanić-Grada, odnosno administrativnim granicama Grada, s ukupnom površinom oko 173,52 km².

***Sažeta ocjena stanja u obuhvatu izmjene i dopune Plana***

Članak 5.

Odluka o donošenju V. izmjena i dopuna Prostornog plana uređenja Grada Ivanić-Grada donesena je na 26. sjednici Gradskog vijeća Grada Ivanić-Grada, održanoj dana 31.01.2024. godine, koja je objavljena u Službenom glasniku Grada Ivanić-Grada, broj 01/24.

Od donošenja Plana, utvrđena je potreba njegovog usklađenja s Pravilnikom i Zakonom.

***Popis sektorskih strategija i drugih dokumenata u skladu s kojima se utvrđuju zahtjevi za izradu izmjene i dopune Plana***

Članak 6.

U postupku izrade izmjene i dopune Plana koristit će se postojeća dokumentacija, kao i ona čija je izrada u tijeku, podaci koji su sadržani u informacijskom sustavu prostornog uređenja te podaci, planske smjernice i propisani dokumenti koje će biti na raspolaganju u fazi izrade Nacrta prijedloga izmjene i dopune Plana te podatci, planske smjernice i dokumenti dostavljeni od strane javnopravnih tijela.

***Način pribavljanja stručnih rješenja za izradu izmjene i dopune Plana***

Članak 7.

Stručna rješenja za izradu izmjene i dopune Plana izradit će ovlašteni izrađivač prostorno-planske dokumentacije, u suradnji s Nositeljem izrade.

***Popis javnopravnih tijela određenih posebnim propisima, koja daju zahtjeve za izradu izmjene i dopune Plana iz područja svog djelokruga, te drugih sudionika i korisnika prostora koji trebaju sudjelovati u izradi izmjene i dopune Plana***

Članak 8.

Poziv na dostavu zahtjeva za izradu izmjene i dopune Plana uputit će se sljedećim javnopravnim tijelima:

* 1. Ministarstvo gospodarstva, Uprava za energetiku, HR-10000 Zagreb, Radnička cesta 80.
  2. Hrvatske vode, VGO za srednju i donju Savu, HR-35000 Slavonski Brod, Šetalište braće Radića 22.
  3. Hrvatski operator prijenosnog sustava d.d., Sektor za razvoj, priključenja, izgradnju i upravljanje imovinom, HR-10000 Zagreb, Kupska 4.
  4. HEP-Operator distribucijskog sustava d.o.o., Elektra Zagreb, HR-10000 Zagreb, Gundulićeva 32.
  5. HEP-Operator distribucijskog sustava d.o.o., Elektra Križ, HR-10314 Križ, Trg sv. Križa 7.
  6. INA-INDUSTRIJA NAFTE d.d., Istraživanja i proizvodnje nafte i plina, HR-10020 Zagreb, Lovinčićeva 4.
  7. IVAPLIN d.o.o., HR-10310 Ivanić-Grad, Ulica Krešimira IV 10.
  8. VODOOPSKRBA I ODVODNJA ZAGREBAČKE ŽUPANIJE d.o.o., HR-10000 Zagreb, Koledovčina ulica 1.
  9. Hrvatske ceste d.o.o., HR-10000 Zagreb, Vončinina 3.
  10. IVAKOP d.o.o., HR-10310 Ivanić-Grad, Savska 50.
  11. Ministarstvo obrane, Uprava za materijalne resurse, Sektor za vojnu infrastrukturu i zaštitu okoliša, Služba za vojno graditeljstvo i energetsku učinkovitost, HR-10000 Zagreb, Trg kralja Petra Krešimira IV 1.
  12. PLINACRO d.o.o., HR-10000 Zagreb, Savska cesta 88a.
  13. Hrvatska regulatorna agencija za mrežne djelatnosti, HR-10110 Zagreb, Ulica Roberta Frangeša Mihanovića 9.
  14. Županijska uprava za ceste Zagrebačke županije, HR-10000 Zagreb, Remetinečka cesta 3.
  15. Ministarstvo kulture i medija, Uprava za zaštitu kulturne baštine, Konzervatorski odjel u Zagrebu, HR-10000 Zagreb, Mesnička 49.
  16. Hrvatska agencija za civilno zrakoplovstvo, HR-10000 Zagreb, Ulica grada Vukovara 284.
  17. HŽ INFRASTRUKTURA d.o.o., Sektor za razvoj, pripremu i provedbu investicija i EU fondova, HR-10000 Zagreb, Mihanovićeva ulica 12.
  18. Hrvatske autoceste d.o.o., HR-10000 Zagreb, Širolina ulica 4.
  19. Ministarstvo poljoprivrede, šumarstva i ribarstva, Uprava šumarstva, lovstva i drvne industrije, HR-10000 Zagreb, Planinska ulica 2a.
  20. Ministarstvo poljoprivrede, šumarstva i ribarstva, Uprava za poljoprivredno zemljište, biljnu proizvodnju i tržište, HR-10000 Zagreb, Ulica grada Vukovara 78.
  21. Ministarstvo unutarnjih poslova, Ravnateljstvo policije, Uprava policije, Služba za sigurnost cestovnog prometa, HR-10000 Zagreb, Ilica 335.
  22. Zagrebačka županija, Upravni odjel za promet i komunalnu infrastrukturu, HR-10000 Zagreb, Ivana Lučića 2a/VI.
  23. Zagrebačka županija, Upravni odjel za prostorno uređenje, gradnju i zaštitu okoliša, Odsjek za prostorno uređenje i gradnju, HR-10000 Zagreb, Ulica grada Vukovara 72/V.
  24. Zagrebačka županija, Upravni odjel za prostorno uređenje, gradnju i zaštitu okoliša, Odsjek za zaštitu okoliša, HR-10000 Zagreb, Ulica grada Vukovara 72/V.

Poziv na dostavu zahtjeva za izradu izmjene i dopune Plana uputit će se i drugim sudionicima i korisnicima prostora koji sudjeluju u izradi izmjene i dopune Plana:

1. Agencija za ugljikovodike, HR-10000 Zagreb, Miramarska cesta 24.
2. Odašiljači i veze d.o.o., HR-10000 Zagreb, Ulica grada Vukovara 269.

Rok za dostavu zahtjeva je 30 dana od zaprimanja poziva za dostavu zahtjeva.

Ako javnopravno tijelo ne dostavi zahtjeve u roku iz prethodne alineje, smatra se da zahtjeva nema.

Pisanim putem - poštom, elektroničkim putem i osobnom dostavom.

***Dinamika s fazama izrade izmjene i dopune Plana***

Članak 9.

Za izradu izmjene i dopune Plana određuje se sljedeća dinamika:

-dostava zahtjeva za izradu izmjene i dopune Plana od strane tijela i osoba određenih posebnim propisima - u roku 30 dana,

-izrada Nacrta prijedloga izmjene i dopune Plana - u roku 30 dana po isteku roka za dostavu zahtjeva,

-izrada Prijedloga izmjene i dopune Plana za javnu raspravu - u roku 10 dana,

-javni uvid u Prijedlog izmjene i dopune Plana –15 dana,

-izrada Izvješća o javnoj raspravi - u roku 10 dana,

-izrada Nacrta konačnog prijedloga izmjene i dopune Plana - u roku 10 dana od izrade izvješća o javnoj raspravi,

-ishođenje mišljenja Zavoda za prostorno uređenje Zagrebačke županije - najkasnije u roku od 30 dana od dana primitka zahtjeva Nositelja izrade,

-izrada Konačnog prijedloga izmjene i dopune Plana - u roku 10 dana od zaprimanja mišljenja Zavoda za prostorno uređenje Zagrebačke županije.

Odluka o donesenoj izmjeni i dopuni Plana objaviti će se u Službenom glasniku Grada Ivanić-Grada.

Rokovi za provedbu pojedinih faza izrade i donošenja Izmjene i dopune Plana utvrđeni ovom Odlukom mogu se mijenjati pod uvjetima propisanim Zakonom.

***Izvori financiranja izrade izmjene i dopune Plana***

Članak 10.

Financiranje izrade izmjene i dopune Plana izvršiti će se iz sredstava Nacionalnog plana oporavka i otpornosti 2021. – 2026.), sukladno Javnom Pozivu za dodjelu bespovratnih sredstava – izrada prostornih planova nove generacije putem elektroničkog sustava „ePlanovi“, a koji je raspisalo Ministarstvo prostornoga uređenja, graditeljstva i državne imovine, ili iz Proračuna Grada Ivanić-Grada za 2024. godinu s projekcijama za 2025. i 2026. godinu.

***Druga pitanja značajna za izradu izmjene i dopune Plana***

Članak 11.

U skladu s člankom 86. Zakona na Prijedlog odluke o izradi izmjene i dopune Plana sukladno posebnim propisima kojima se uređuje zaštita okoliša i prirode pribavljeno je:

* + - Mišljenje, KLASA: 351-03/24-03/66, URBROJ: 238-18-02/1-24-2 od 23. prosinca 2024. godine, koje je izdalo nadležno tijelo za zaštitu okoliša i prirode: Upravni odjel za prostorno uređenje, gradnju i zaštitu okoliša Zagrebačke županije, Odsjek za zaštitu okoliša.

Sukladno članku 101. Zakona, javnopravna tijela koja su trebala dati zahtjeve za izradu izmjene i dopune Plana, sudjeluju u javnoj raspravi davanjem mišljenja o prihvaćanju tih zahtjeva, odnosno mišljenja o primjeni posebnog propisa i/ili dokumenta koji je od utjecaja na izmjenu i dopunu Plana, pri čemu se ne mogu postavljati novi ili drukčiji uvjeti od onih koji su dani u zahtjevima za izradu nacrta izmjene i dopune Plana.

***Prijelazne i završne odredbe***

Članak 12.

Do donošenja ove izmjene i dopune Plana dozvoljava se izdavanje akata za zahvate u prostoru na temelju važećeg Prostornog plana uređenja Grada Ivanić-Grada.

KLASA: \_\_\_-\_\_\_/\_\_\_-\_\_\_/\_\_\_

URBROJ: \_\_\_\_-\_\_\_-\_\_\_-\_\_\_

\_\_\_\_\_\_\_\_\_\_\_\_\_\_, \_\_\_.\_\_\_.\_\_\_\_\_\_.

PREDSJEDNIK GRADSKOG VIJEĆA

Željko Pongrac, pravnik kriminalist