

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/25-10/3

URBROJ: 238-10-02/25-

Ivanić-Grad, 11. ožujka 2025.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odl****uke o kapitalnoj pomoći trgovačkom društvu IVAKOP d.o.o.**

**za komunalne djelatnosti**

Poštovani,

Na temelju članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o** **kapitalnoj pomoći** **trgovačkom društvu IVAKOP d.o.o. za komunalne djelatnosti**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Tamara Mandić, pročelnica Upravnog odjela za financije i proračun.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_ 2025. godine donijelo je sljedeću

**O D L U K U**

**o kapitalnoj pomoći trgovačkom društvu IVAKOP d.o.o.** **za komunalne djelatnosti**

Članak 1.

Odobrava se kapitalna pomoć trgovačkom društvu IVAKOP d.o.o. za komunalne djelatnosti, Ivanić-Grad, Savska ulica 50, OIB: 34845090946, u iznosu od 139.690,00 EUR za projekt sanacije odlagališta otpada Tarno, na k.č.br. 9/1, k.o. Lepšić, Etapa I – Faza III, i to za:

* sufinanciranje građevinskih radova za projekt sanacije odlagališta otpada Tarno, na k.č.br. 9/1, k.o. Lepšić, Etapa I – Faza III, nadvišenjem ploha 1-4, za iznos od 95.710,00 EUR
* sufinanciranje usluge stručnog nadzora građevinskih radova, projektantskog nadzora, koordinatora zaštite na radu za projekt sanacije odlagališta otpada Tarno, na k.č.br. 9/1, k.o. Lepšić, Etapa I – Faza III, za iznos od 4.000,00 EUR
* sufinanciranje nabave rabljenoga radnoga stroja rovokopača na gusjenicama za projekt sanacije odlagališta otpada Tarno, na k.č.br. 9/1, k.o. Lepšić, Etapa I – Faza III, za iznos od 39.980,00 EUR.

Članak 2.

Grad Ivanić-Grad je sredstva kapitalne pomoći osigurao u Proračunu Grada Ivanić-Grada za 2025. godinu, Razdjel 002. Upravni odjel za komunalno gospodarstvo, prostorno planiranje, gospodarstvo i poljoprivredu, Program: „Kapitalne pomoći trgovačkim društvima“, Kapitalni projekt: „Kapitalna pomoć trgovačkim društvima“, Pozicija R0068-3 Kapitalne pomoći trgovačkom društvu – Ivakop – radovi na nadvišenju plohe 1-4; Pozicija R0068-4 Kapitalne pomoći trgovačkom društvu – Ivakop – nabava radnog stroja-buldužer.

Sredstva će biti isplaćena na IBAN: HR8424070001100225794 (OTP banka) pod uvjetom sufinanciranja 60% ukupne vrijednosti navedenog projekta od strane Fonda za zaštitu okoliša i energetsku učinkovitost.

Članak 3.

Ovlašćuje se Gradonačelnik Grada Ivanić-Grada za poduzimanje svih radnji potrebnih za realizaciju kapitalne pomoći iz članka 1. ove Odluke.

O dodjeli kapitalne pomoći sklopit će se Ugovor.

Članak 4.

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ GRAD

GRADONAČELNIK

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_ 2025. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o kapitalnoj pomoći trgovačkom društvu IVAKOP d.o.o. za komunalne djelatnosti |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Trgovačko društvo IVAKOP d.o.o. za komunalne djelatnosti, Ivanić-Grad, Savska ulica 50, OIB: 34845090946 (u daljnjem tekstu: IVAKOP d.o.o.), podnijelo je dana 11. ožujka 2025. godine Gradu Ivanić-Gradu zahtjev za dodjelu kapitalne pomoći za:

- sufinanciranje građevinskih radova za projekt sanacije odlagališta otpada Tarno, na k.č.br. 9/1, k.o. Lepšić, Etapa I – Faza III, nadvišenjem ploha 1-4, za iznos od 95.710,00 EUR

- sufinanciranje usluge stručnog nadzora građevinskih radova, projektantskog nadzora, koordinatora zaštite na radu za projekt sanacije odlagališta otpada Tarno, na k.č.br. 9/1, k.o. Lepšić, Etapa I – Faza III, za iznos od 4.000,00 EUR

- sufinanciranje nabave rabljenoga radnoga stroja rovokopača na gusjenicama za projekt sanacije odlagališta otpada Tarno, na k.č.br. 9/1, k.o. Lepšić, Etapa I – Faza III, za iznos od 39.980,00 EUR.

Ukupni iznos kapitalne pomoći, koji se traži od Grada Ivanić-Grada za projekt sanacije odlagališta otpada Tarno, na k.č.br. 9/1, k.o. Lepšić, Etapa I – Faza III, iznosi 139.690,00 EUR.

Očekuje se kako će Fond za zaštitu okoliša i energetsku učinkovitost sufinancirati predmetni projekt u 2025. godini u iznosu od 60% ukupne vrijednosti projekta (873.062,50 EUR), odnosno u iznosu od 419.070,00 EUR, dok se ostatak vrijednosti projekta u iznosu od 40% ukupne vrijednosti projekta (279.380,00 EUR) dijeli na tri jedinice lokalne samouprave – suvlasnike IVAKOP-a d.o.o. prema učešću u suvlasništvu IVAKOP-a d.o.o. u omjeru 50 (Grad Ivanić-Grad) : 30 (Općina Križ) : 20 (Općina Kloštar Ivanić).

Projekt sanacije odlagališta otpada Tarno, na k.č.br. 9/1, k.o. Lepšić, Etapa I – Faza III, nadvišenjem ploha 1-4, krenuo je u realizaciju tijekom 2023. godine te je izrađen Glavni projekt nadvišenja ploha 1-4 odlagališta otpada Tarno. Građevinska dozvola je ishođena 16. prosinca 2024. godine. Realizacijom projekta sanacije odlagališta otpada Tarno nadvišenjem ploha 1-4, osigurao bi se kapacitet odlagališta za narednih četiri godine deponiranja otpada odnosno za dodatnih 15.000 m3, a sve do izgradnje Centra za gospodarenje otpadom Resnik u Zagrebu.

Grad Ivanić-Grad je sredstva kapitalne pomoći osigurao u Proračunu Grada Ivanić-Grada za 2025. godinu, Razdjel 002. Upravni odjel za komunalno gospodarstvo, prostorno planiranje, gospodarstvo i poljoprivredu, Program: „Kapitalne pomoći trgovačkim društvima“, Kapitalni projekt: „Kapitalna pomoć trgovačkim društvima“, Pozicija R0068-3 Kapitalne pomoći trgovačkom društvu – Ivakop – radovi na nadvišenju plohe 1-4; Pozicija R0068-4 Kapitalne pomoći trgovačkom društvu – Ivakop – nabava radnog stroja-buldužer.